《雪窦瀑布一首》
宋代·王阮

碧空无雨忽潺潺，此水何人激在山。
塔现玉光依石侧，柱因冰在沥檐间。
长风浩荡更相和，元气淋淳挽不还。
欲究本来源出处，湘江谁借一枝斑。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。